Tiltale for overtrædelse af straffelovens § 246, jf. § 245, stk. 1, jf. § 247, stk. 1, legemsangreb af særlig rå, brutal eller farlig karakter i gentagelsestilfælde og under særdeles skærpende... Vis mere
Ret: Retten i Herning (1. instans)
Faggruppe: Straffesag — Nævningesag
Sagsemner: Liv og legeme;
Våben, eksplosiver og fyrværkeri;

/

Ung mand fundet skyldig i knivvold

En nu 18-årig ung mand er ved et nævningeting fundet skyldig i grov vold begået mod
en 23-årig og forsøg på grov vold mod en 19-årig i nattelivet i maj 2021

Sagsnr. 3511/2021

Den nu 18-årige unge mand, der var 17 år på gerningstidspunktet, var tiltalt for at have begået vold af sær-lig
rå, brutal eller farlig karakter under særdeles skærpende omstændigheder ved i maj 2021 i nattelivet at have
stukket den 23-årige i ansigtet med en kniv, hvorved der skete overskæring af pulsårer og nervegrene i den
23-åriges ansigt og komplet overskæring af højre øremusling, hvorved den 23-årige blev bragt i livs-fare. Den
18-årige var desuden tiltalt for umiddelbart efter at have forsøgt at begå grov knivvold mod en anden mand,
der var 19 år, og for besiddelse af kniv.
Retten fandt den tiltalte skyldig i at have begået vold af særlig rå, brutal eller farlig karakter, men frifandt for
at volden var begået under særdeles skærpende omstændigheder. Retten mente ikke, at den 23-årige havde
været i livsfare, men at han kunne have været i livsfare. Retten mente ikke, at volden havde været af en så
grov beskaffenhed eller haft så alvorlige skader, at det i sig selv kunne føre til, at der forelå særdeles
skærpende omstændigheder, og retten mente, at det heller ikke var tilfældet efter en samlet vurdering. Den
tiltalte blev desuden dømt for at have forsøgt at begå grov knivvold mod den 19-årige mand og for be-
siddelse af kniven. Den tiltalte var tidligere straffet to gange for vold.
Straffen blev udmålt til fængsel i 2 år og 3 måneder.
Dommen er afsagt den 25. november 2021.



/